— 30 - 



betydeligere Længde end de øvre 1 ). Løvmassen er hos denne Art 

 meget aaben, saa at man ser Stammen gennem Kronen, og Aar- 

 sagen hertil er dels, at Hovedgrenene udgaar fra Stammen med 

 store Mellemrum, dels at de for største Delen er vandrette eller 

 de nedre endog en Smule skraat nedadrettede. Ikke sjælden har 

 Træet næsten typisk Etageform, som vi kender den hos Terminalia 

 Katappa, Bombax malabariciis o. a. Bombacaceer, og som er karak- 

 teriseret, ved at de vandrette Hovedgrene rykker sammen i Etager, 

 som udgaar fra Stammen med store Mellemrum. 



Fig. 11. Bruguiera gymnorhiza. 

 Fotografi af en vandret, sympodialt bygget Gren, der er 7 Skudgenerationer gammel. 

 Man ser, hvorledes de relative Hovedskud ændrer Retning og bøjer lodret opad, 

 medens de hypotrofe Sideskud indtager deres Plads. Mærk, hvorledes de lod- 

 rette Skuddele aftager i Højde fra venstre ti] højre efter deres Alder, samt 

 hvorledes de yngste, kortleddede Skuddele er tykkere end de lavere, langleddede, 

 vandrette, inden disses Tykkelsevæxt begynder (ses paa de yngste, lodrette Grene). 

 Bladenes naturlige Retning fremgaar ikke af dette Billede, idet de hænger slapt 

 ned og allerede delvis er affaldne (se herom Fig. 12). Stærkt formindsket. 



Forgreningen (Fig. 11). 

 Bladene er modsattte. 



Ligesom hos Bhizophora- Ar terne finder vi hos Br. gymnorhiza, 

 at Grenene, der her i deres første Del er vandrette eller nærmer 



*) Karakteristisk for Bruguiera gymnorhiza er, at Toppen af Kronen saa ofte 

 synes ligesom afstumpet eller afskaaret (Kronformen er en Kegles tub). 

 Dette Forhold skyldes, at Hovedstammens Spidsevæxt kun er lidet kraftig 

 i Forhold til de vandrette Sidegrenes. Dette ses bl. a. ret tydeligt paa et 

 Vegetationsfotografl af G. Karsten fra den javanske Mangrove, reproduceret 

 hos Schimper, Pflanzengeographie p. 428). 



